钦定古今图书集成/明伦汇编/氏族典/第396卷 > 李嗣
## 钦定古今图书集成/明伦汇编/氏族典/第396卷 > 李嗣

按《广东通志》：“嗣字克承，南海人。性端谨，质干魁梧。年
十三为邑诸生，性度敏达，景泰甲戌进士，授南京户
部主事，出知金华府。下车之始，适行乡饮酒礼，有司设主席，殽核视宾十倍，遽命撤之，由是吏民知风指。
终嗣任，不敢干以私。晋福建右布政使，寻转左布政
使。辛丑入觐，道经金华，民争迓之，攀辕涕泣不忍舍。”
遭内艰，适苏、松多事，夺情，起为都察院左副都御史，
巡抚其地。寻召还，授户部右侍郎。两淮盐法不举，亏
损边储，奉玺书督视，兼都察院左佥都御史以行。悉
心群务。偶感疾，即疏乞归。卒年六十有九。居官三十
馀年，箧中惟白金十两，田园无增。时称其“清介”云。